Ուստի, Ադրբեջանն այժմ մտածում է միայն պատասխանի մասին, նշում է Հարությունովն ու հավելում. «Սակայն ինչ հրթիռներ էլ նա ձեռք բերի, մեկ է, դրանք չեն կարողանալու չեզոքացնել «Իսկանդերներին»: Չկան նման այլ համակարգեր: Դրանք բարձր ճշգրտությամբ հեռահար համակարգեր են, իսկ դա նշանակում է, որ կոնֆլիկտի վերսկսման պարագայում Ադրբեջանում լարվածության մեջ են լինելու բոլորը, անգամ նախագահ Ալիեւն իր հանգստյան սենյակում: Ադրբեջանի ցանկացած կետ պոտենցիալ թիրախի է վերածվում»: Ըստ փորձագետի, Ադրբեջանն այժմ զբաղված է քարոզչական սիմետրիկ պատասխանի որոնմամբ, ոչ այնքան իրական այլընտրանքային համակարգերի ձեռքբերմամբ: